1. **Identifikácia vyhlasovateľa:**

Názov: Mesto Žiar nad Hronom

Sídlo: Ul. Š. Moysesa č. 46, 965 01 Žiar nad Hronom

Zastúpené: Mgr. Peter Antal, primátor

IČO: 00 321 125

DIČ: 2021339463

Nie je platcom DPH

Bank. spojenie: VÚB, a.s., pobočka Žiar nad Hronom

Číslo účtu v tvare IBAN: SK8702000000000014621422

1. **Kontaktná osoba vyhlasovateľa:**

Meno: Ing. Miroslava Paulíková

Tel. číslo: 045/678 71 32

E-mail: [miroslava.paulikova@ziar.sk](mailto:miroslava.paulikova@ziar.sk)

**C. Špecifikácia predmetu obchodnej verejnej súťaže:**

1. **Predaj nehnuteľného majetku – bytu nachádzajúceho sa v katastrálnom území Žiar nad Hronom,** obec Žiar nad Hronom, zapísaný na Okresnom úrade Žiar nad Hronom, katastrálny odbor, na LV 3037, v podiele 1/1 vo vlastníctve Mesta Žiar nad Hronom, a to:
2. dvojizbový byt č. 33 - s. B, nachádzajúci sa na 8. poschodí obytného domu, súpisné číslo 1372, číslo vchodu 33, na ul. J. Kráľa v Žiari nad Hronom,
3. spoluvlastnícky podiel na spoločných častiach a spoločných zariadeniach obytného domu, súpisné číslo 1372, postaveného na CKN parcele č. 1149/67, o veľkosti 8366/683947-tin,
4. spoluvlastnícky podiel k pozemku CKN parcela č. 1149/67 – zastavané plochy a nádvoria o výmere 1299 m², na ktorom je obytný dom súpisné číslo 1372 postavený, o veľkosti   
   8366/683947-tin.

**Opis Predmetu predaja:** Byt pozostáva z dvoch izieb a príslušenstva, ktorým je kuchyňa, vstupná hala, chodba, šatník, kúpeľňa, WC, komora a pivnica č. 33 (pivnica sa nachádza v suteréne bytového domu), spolu o celkovej rozlohe 83,66 m².

**D. Podmienky obchodnej verejnej súťaže:**

1. Vyplnený súťažný návrh na uzatvorenie Kúpnej zmluvy na predaj nehnuteľného majetku v zmysle podmienok obchodnej verejnej súťaže podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej len ako „Občiansky zákonník“) musí byť datovaný a spracovaný v slovenskom jazyku. Je potrebné ho predložiť cez elektronickú schránku, alebo v listinnej podobe ak navrhovateľ nemá aktivovanú elektronickú schránku. V prípade, že navrhovateľ nemá aktivovanú schránku doručí **návrh na uzatvorenie Kúpnej zmluvy** a **Kúpnu zmluvu** minimálne **v šiestich** vyhotoveniach riadne a vlastnoručne podpísaných navrhovateľom (u právnickej osoby aj pečiatka a podpis konajúcej osoby).
2. Ustanovenia návrhu Kúpnej zmluvy v priloženom vzore sú záväzné a nemenné, pričom návrh Kúpnej zmluvy tvorí **prílohu č. 2** podmienok obchodnej verejnej súťaže (ďalej len ako „návrh“).
3. **V návrhu /príloha č.1 a 2/ je potrebné vyplniť:**

* **ak ide o právnickú osobu**: obchodné meno, meno a priezvisko štatutárneho orgánu, adresu sídla, IČO, DIČ, označenie registra a číslo zápisu, označenie bankového spojenia, z ktorého bude poukázaná kúpna cena, telefónne číslo, e-mail,
* **ak ide o fyzickú osobu**: meno a priezvisko, rodné priezvisko, dátum narodenia, rodné číslo ( v kúpnej zmluve ), adresu trvalého pobytu, označenie bankového spojenia, z ktorého bude poukázaná kúpna cena, telefónne číslo, e-mail,
* **ak ide o fyzickú osobu - podnikateľa**: meno a priezvisko, rodné priezvisko, adresu miesta podnikania, IČO, konajúcu osobu/zástupcu, číslo živnostenského oprávnenia, označenie bankového spojenia, z ktorého bude poukázaná kúpna cena, telefónne číslo, e-mail.

1. Prílohou návrhu musí byť **čestné vyhlásenie** navrhovateľa ( **príloha č. 3** súťažných podmienok), **súhlas so spracovaním osobných údajov** ( **príloha č. 4** ) **a prehlásenie navrhovateľa** ( **príloha č. 5** )
2. Navrhovateľ môže predložiť najviac jeden návrh. Ak podá navrhovateľ viac návrhov, budú všetky zo súťaže vylúčené.
3. Predložený návrh musí obsahovať najmä:

* **Návrh** kúpnej ceny (ponuka kúpnej ceny v mene Euro musí byť najmenej vo výške všeobecnej hodnoty bytu, ktorá je stanovená vo výške **130.000,- €** /slovom stotridsaťtisíc eur/ na základe **znaleckého posudku** **č. 105/2025** zo dňa 30.05.2025, vyhotoveného znalkyňou Ing. Ľubicou Marcibálovou.
* Kópiu (sken) dokladu o úhrade finančnej zábezpeky na účet vyhlasovateľa,
* Písomné čestné vyhlásenie navrhovateľa (**príloha č. 3**) o tom, že má splnené všetky daňové a iné povinnosti voči vyhlasovateľovi, nevedie sa proti nemu konkurzné konanie alebo nezačalo reštrukturalizačné konanie, nebol proti uchádzačovi zamietnutý návrh na vyhlásenie konkurzu pre nedostatok majetku ani nie je v likvidácii,
* Písomný súhlas navrhovateľa (**príloha č. 5**) s tým, že v prípade, že po vyhodnotení Obchodnej verejnej súťaže nedôjde k uzatvoreniu kúpnej zmluvy z akéhokoľvek dôvodu na strane úspešného navrhovateľa, zložená finančná zábezpeka prepadá v prospech vyhlasovateľa z titulu zmluvnej pokuty.

1. Navrhovateľ je povinný zložiť finančnú zábezpeku vo výške **2.500,- €** (slovom dvetisícpäťsto eur), ktorá bude uhradená na účet mesta Žiar nad Hronom 2033052551/0200, **IBAN SK 69 0200 0000 0020 3305 2551**, vedený vo VÚB a.s. pobočka Žiar nad Hronom, najneskôr do 27.8.2025. Navrhovateľ uvedie pri prevode zábezpeky variabilný **symbol 137233033** a do poľa „poznámka“ svoje meno s dodatkom „zábezpeka do obchodnej verejnej súťaže“. Úspešnému navrhovateľovi sa finančná zábezpeka započíta do kúpnej ceny.

V prípade, že nedôjde k uzatvoreniu kúpnej zmluvy z akéhokoľvek dôvodu na strane úspešného uchádzača respektíve dôjde k odstúpeniu od zmluvy, zložená finančná zábezpeka sa nevracia a prepadá v prospech vyhlasovateľa z titulu zmluvnej pokuty.

Zábezpeka sa vracia neúspešným navrhovateľom najneskôr do 15 pracovných dní od zasadnutia komisie, na ktorej bol vybraný víťazný súťažný návrh.

1. Časť nákladov za vypracovanie znaleckého posudku vo výške **100,- €** ( slovom sto eur ) bude znášať úspešný navrhovateľ.
2. Náklady spojené s podaním návrhu na vklad vlastníckeho práva do katastra nehnuteľností vo výške **100,- €** (slovom sto eur) bude znášať úspešný navrhovateľ.
3. V prípade, že návrh nebude spĺňať náležitosti vyššie uvedené, bude pri vyhodnocovaní ponúk zo súťaže vylúčený.
4. Navrhovatelia môžu meniť a dopĺňať svoje návrhy a odvolať ich do ukončenia lehoty na predkladanie návrhov. Formálne chyby, ktoré vznikli pri vyhotovení návrhu je možné dodatočne opraviť aj po uplynutí lehoty na predkladanie návrhov.
5. V súlade s § 284 Obchodného zákonníka bude do súťaže zahrnutý len ten návrh :

a) ktorého obsah zodpovedá uverejneným podmienkam súťaže,

b) obsahuje všetky požadované náležitosti a doklady podľa súťažných podmienok,

c) ktorý bol predložený v lehote určenej v podmienkach súťaže.

1. Vyhlasovateľ si vyhradzuje v súlade s § 283 a nasl. Obchodného zákonníka právo:

* odmietnuť všetky predložené návrhy,
* predĺžiť lehotu na predkladanie ponúk,

Vyhlasovateľ tiež môže meniť Uznesením Mestského zastupiteľstva už uverejnené podmienky súťaže, respektíve súťaž zrušiť v prípade, že ani jeden z predložených návrhov nebude vyhlasovateľ považovať za primeraný.

Zmena podmienok súťaže, príp. zrušenie súťaže sa vykoná spôsobom a prostriedkami tak ako bola vyhlásená.

1. Navrhovatelia nemajú nárok na náhradu nákladov spojených s ich účasťou v súťaži. Nárok na úhradu nákladov spojených s účasťou v súťaži nevzniká ani účastníkovi, ktorý v súťaži bol úspešný.
2. Úspešný navrhovateľ je svojím návrhom viazaný pokiaľ nedôjde k uzatvoreniu zmluvy.
3. V kúpnej zmluve bude uvedená možnosť odstúpenia od zmluvy v prípade, ak kupujúci nedodrží podmienky v nej uvedené.
4. Obhliadku nehnuteľnosti môžu záujemcovia vykonať po dohode s povereným zamestnancom MsÚ v Žiari nad Hronom /Ing. Paulíková , 045/678 71 32/ v pracovných dňoch v čase od 8,00 hod. do 15,00 hod.
5. Neprihliada sa na návrhy navrhovateľov, ktorí sú v konkurze alebo v likvidácii, alebo ktorí majú voči Mestu Žiar nad Hronom a jeho príspevkovým a rozpočtovým organizáciám, ako aj k spoločnostiam s väčšinovou účasťou ku dňu podania ponuky akýkoľvek peňažný, alebo nepeňažný záväzok po lehote splatnosti, ako aj záväzok, ktorý mesto muselo odpísať ako nevymožiteľný.

**F. Miesto a lehota predkladania návrhov:**

1. Súťažné návrhy je potrebné podať **cez elektronickú schránku** alebo **listinnej podobe** (ak navrhovateľ nemá aktivovanú elektronickú schránku) a to v zalepenej nepriehľadnej obálke s viditeľným označením: **,,Obchodná verejná súťaž – „ *Byt č. 33 “* - neotvárať** je potrebné doručiť na adresu:

**Mesto Žiar nad Hronom, Š. Moysesa 46, 965 01 Žiar nad Hronom**.

1. Pri osobnom doručení navrhovatelia odovzdajú ponuku v podateľni mestského úradu, a to v pracovných dňoch od 8:00 hod do 15:00 hod., najneskôr dňa **29.8.2025 do 12,00 hod. (vrátane)**. V tejto lehote musia byť ponuky doručené aj poštovým doručovateľom. Poverený pracovník mesta vyznačí na obálke: ,,PRIJATÉ: dátum a čas spolu so svojím podpisom“.
2. Lehota na predkladanie ponúk: **od 23.6.2025 do 29.8.2025 do 12,00 hod. (vrátane)**.V tejto lehote musia byť ponuky doručené aj poštovým doručovateľom.
3. Ponuka predložená po uplynutí lehoty uvedenej v bode 3. tohto písmena bude vrátená uchádzačovi neotvorená.

**G. Časový plán súťaže :**

1. Vyhlásenie súťaže – zverejnením **: 23.6.2025**
2. Ukončenie predkladania súťažných návrhov**: 29.8.2025, do 12,00 hod.**
3. Vyhodnotenie súťažných návrhov : vyhodnotenie najvhodnejších ponúk uskutoční komisia. Komisia najneskôr do 10 pracovných dní od ukončenia súťaže vyberie najvhodnejší návrh.

**Členovia komisie:**

* **Ing. Mária Biesová - predseda**
* **MUDr. Ladislav Kukolík - člen ( viceprimátor )**
* **Ing. Martin Majerník, MBA - člen ( prednosta )**
* **Ing. Martin Sebechlebský - člen**
* **Mgr. Tomáš Fábry - člen**
* **Mgr. František Páleník - člen**
* **právnik - člen**

**Zapisovateľka:**

* **Ing. Miroslava Paulíková**

1. Všetky návrhy podané do obchodnej verejnej súťaže obec zverejní do 10 pracovných dní od uplynutia lehoty na predkladanie návrhov pod dobu minimálne 30 dní na úradnej tabuli a na webovom sídle.
2. Komisia na vyhodnotenie súťažných návrhov je uznášania schopná pri nadpolovičnej účasti menovaných členov komisie.

**H. Kritériá vyhodnocovania návrhov:**

1. Jediným kritériom hodnotenia predložených návrhov je kúpna cena predložená navrhovateľom.

**CH. Spôsob hodnotenia návrhov:**

1. Víťazom obchodnej verejnej súťaže sa stane navrhovateľ najvhodnejšej ponuky, ktorej bude priradené poradie č.1. Ďalším ponukám bude priradené číslo podľa poradia. Za najvhodnejší návrh bude vyhlasovateľ považovať ten, ktorý splní všetky súťažné podmienky určené vyhlasovateľom a ktorého cenová ponuka bude najvyššia. V prípade rovnakej cenovej ponuky rozhodne skorší termín podania návrhu.
2. Úspešnému navrhovateľovi bude v lehote do 10 dní odo dňa vyhodnotenia súťaže odoslaný list s oznámením o tom, že je vybratým účastníkom súťaže. Kúpna zmluva bude uzatvorená do 30 dní od oznámenia výsledkov súťaže.
3. Súťaž je platná, ak sa na nej zúčastní najmenej jeden súťažiaci, ktorý splnil podmienky vyhlásenej verejnej obchodnej súťaže.

Zásady hospodárenia a nakladania s majetkom Mesta Žiar nad Hronom sú zverejnené na adrese :

[www.ziar.sk/majetok-mesta/](http://www.ziar.sk/majetok-mesta/)