Kúpna zmluva č. ......... /2025

uzavretá podľa § 588 a nasl. zákona č. 40/1964 Zb. Občiansky zákonník v znení neskorších predpisov (ďalej ako „Občiansky zákonník“), § 261 ods. 9 zákona č. 513/1991 Obchodný zákonník v znení neskorších predpisov (ďalej ako „Obchodný zákonník“)

medzi zmluvnými stranami:

**Predávajúci** **: Mesto Žiar nad Hronom**

Štatutárny orgán: Mgr. Peter Antal, primátor mesta

Sídlo: Ul. Š. Moysesa 46, 965 19 Žiar nad Hronom

IČO: 00 321 125 DIČ: 2021339463 Nie je platca DPH

Bankové spojenie: VÚB, a.s., pobočka Žiar nad Hronom

IBAN: SK 87 0200 0000 0000 1462 1422

(**ďalej ako „predávajúci**”)

a

**Kupujúci** : **..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

**..............................................................................................................**

(**ďalej ako „kupujúci**“

a spolu s predávajúcim ako **„zmluvné strany“)**

**Článok I.**

**Úvodné ustanovenia a Predmet zmluvy**

* 1. Predávajúci je výlučným vlastníkom nehnuteľnosti, nachádzajúcej sa v katastrálnom území Žiar nad Hronom, obec Žiar nad Hronom, okres Žiar nad Hronom, zapísanej na LV č. 3037 a to:

1. dvojizbového bytu č. 33 – s. B na 8. poschodí obytného domu, súpisné číslo 1372, číslo vchodu 33, na Ul. J . Kráľa v Žiari nad Hronom, t.j. v podiele 1/1,
2. spoluvlastnícky podiel na spoločných častiach a spoločných zariadeniach obytného domu, súpisné číslo 1372, postaveného na CKN parcele č. 1149/67, o veľkosti 8366/683947-tin,
3. spoluvlastnícky podiel k pozemku CKN parcela č. 1149/67 – zastavané plochy a nádvoria o výmere 1299 m², na ktorom je obytný dom súpisné číslo 1372 postavený, o veľkosti   
   8366/683947-tin.
4. Predávajúci predáva *kupujúcemu/kupujúcim\** v celosti byt, bližšie uvedený v odseku 1. písm. a) tohto článku, spoluvlastnícky podiel na spoločných častiach a zariadeniach bytového domu, bližšie uvedený v odseku 1. písmeno b) tohto článku a spoluvlastnícky podiel na pozemku, bližšie uvedený v odseku 1. písmeno c) tohto článku (ďalej aj ako „predmet prevodu“) a kupujúci kupuje/kupujú tieto v celosti tak ako stoja a ležia do *výlučného vlastníctva/bezpodielového spoluvlastníctva\** za kúpnu cenu dojednanú v článku II. tejto zmluvy.

*\*vybrať vhodnú alternatívu*

**Článok II.**

**Kúpna cena**

1. Všeobecná hodnota Predmetu kúpy je stanovená vo výške 130.000,- € /slovom stotridsaťtisíc eur/ na základe znaleckého posudku č. 105/2025 zo dňa 30.05.2025, vyhotoveného znalkyňou Ing. Ľubicou Marcibálovou.
2. Kúpna cena predmetu prevodu sa stanovuje podľa zákona NR SR č. 18/1996 Z. o cenách **dohodou** na sumu **..............................,- €**, slovom ........................... eur. Kúpna cena je výsledkom návrhu kupujúceho v obchodnej verejnej súťaži vyhlásenej predávajúcim.
3. Na základe dohody zmluvných strán finančná zábezpeka vo výške 4.000,- €, slovom štyritisíc eur, zložená kupujúcim podľa podmienok obchodnej verejnej súťaže, sa v prípade riadneho a včasného zaplatenia druhej časti kúpnej ceny v zmysle odseku 4. tohto článku, započítava v celom rozsahu do kúpnej ceny, čím sa považuje prvá časť kúpnej ceny za riadne zaplatenú.
4. Druhú časť kúpnej ceny vo výške zodpovedajúcej rozdielu medzi kúpnou cenou a prvou časťou kúpnej ceny, t.j. vo výške...................................,- €, slovom.....................................eur, sa kupujúci zaväzuje zaplatiť predávajúcemu do 90 dní odo dňa účinnosti tejto kúpnej zmluvy na účet predávajúceho, vedený v banke VÚB a.s., pobočka Žiar nad Hronom, číslo účtu , IBAN: SK 87 0200 0000 0000 1462 1422 var. symbol: 137233033. Povinnosť zaplatenia druhej časti kúpnej ceny je splnená pripísaním finančnej čiastky na účet predávajúceho.
5. Predávajúci je oprávnený odstúpiť od tejto zmluvy v prípade ak kupujúci nezaplatí druhú časť kúpnej ceny v čase a/alebo spôsobom dohodnutým v odseku 4. tohto článku, pričom v tomto prípade zložená finančná zábezpeka zostáva predávajúcemu ako dohodnutá zmluvná pokuta. Odstúpenie od zmluvy je jednostranným právnym úkonom. Účinky odstúpenia nastávajú ex tunc, tzn. že zmluva sa zrušuje od začiatku. Odstúpenie od zmluvy sa nedotýka nárokov na zaplatenie zmluvnej pokuty, ani nárokov na náhradu škody.
6. Zmluvné strany vyhlasujú, že sa oboznámili s platobnými podmienkami Kúpnej ceny dohodnutými v tejto zmluve, ktoré sa zaväzujú rešpektovať.
7. Predávajúci je oprávnený odstúpiť od tejto zmluvy v prípade, ak kupujúci nezaplatí Kúpnu cenu alebo jej časť v čase a/alebo spôsobom dohodnutým v bode 3. tohto článku. Odstúpenie od zmluvy je jednostranným právnym úkonom. Účinky odstúpenia nastávajú ex tunc, tzn. že zmluva sa zrušuje od začiatku. Odstúpenie od zmluvy sa nedotýka nárokov na zaplatenie zmluvnej pokuty, ani nárokov na náhradu škody.

**Článok III.**

###### **Popis a rozloha bytu**

1. Prevádzaný byt č. 3 – s. B pozostáva z dvoch obytných miestností (obývacia izba o rozlohe 18,40 m2, izba o rozlohe 15,82 m2) a z príslušenstva, ktorým je:

a) kuchyňa o rozlohe 15,45 m2

b) vstupná hala o rozlohe 11,51 m2

c) chodba o rozlohe 9,19 m2

d) šatník o rozlohe 3,00 m2

e) komora o výmere 1,90 m2

f) kúpeľňa o rozlohe 3,23 m2

g) WC o rozlohe 1,08 m2

h) pivnica č. 33 o rozlohe 4,08 m2

(pivnica sa nachádza v suteréne bytového domu).

1. Celková výmera podlahovej plochy prevádzaného bytu, bez plochy balkóna, je 83,66 m2.
2. Súčasťou bytu je jeho vnútorné vybavenie a to vodovodné, teplonosné, kanalizačné, elektrické a plynové bytové rozvody, rozvody televízneho signálu, okrem tých, ktoré sú určené na spoločné užívanie, zvonček, poštová schránka.
3. Vlastníctvo bytu vrátane jeho vybavenia a príslušenstva je ohraničené vstupnými dverami do bytu a vstupnými dverami do príslušenstva umiestneného mimo bytu, vrátane zárubní a hlavnými uzavieracími ventilmi prívodu studenej vody, plynu a elektrickými poistkami príslušnými k prevádzanému bytu.

**Článok IV.**

**Určenie a popis spoločných častí a spoločných zariadení domu**

1. S vlastníctvom bytu je spojené spoluvlastníctvo spoločných častí a spoločných zariadení domu.
2. Spoločnými časťami domu sú: základy domu, strecha, chodby, spoločné balkóny, obvodové múry, vchody, schodištia, vodorovné a zvislé nosné a izolačné konštrukcie, povala.
3. Spoločnými zariadeniami domu sú: 6x sušiareň, 5x výťah, 5x miestnosť na kočíky a bicykle, 2x miestnosť na meranie vody, 1x rozvodňa a uzol UK, 1x miestnosť merania UK, spoločné rozvody televízneho signálu, bleskozvody, teplonosné potrubie od stúpačkového ventilu po byt, vodovodné, kanalizačné, elektrické, plynové prípojky.
4. Predávajúci spolu s bytom predáva kupujúcemu aj spoluvlastnícky podiel na spoločných častiach

a spoločných zariadeniach domu o veľkosti 8366/683947-tin.

**Článok V.**

**Úprava práv k pozemku**

* 1. Pozemok, nachádzajúci sa v katastrálnom území Žiar nad Hronom, zapísaný na LV č. 3037, a to CKN parcela č. 1149/67 - zastavané plochy a nádvoria o výmere 1299 m2, na ktorom je bytový dom súpisné číslo 1372 postavený, je v podielovom spoluvlastníctve vlastníkov bytov a nebytových priestorov v dome.
  2. Predávajúci spolu s bytom predáva kupujúcemu aj spoluvlastnícky podiel na pozemku, uvedenom v odseku 1 tohto článku, o veľkosti 8366/683947-tin.

**Článok VI.**

**Správa domu**

1. Predávajúci oboznámil kupujúceho, že na základe Zmluvy o spoločenstve vlastníkov bytov a nebytových priestorov uzatvorenej podľa § 7 zákona č. 182/1993 Z. z. o vlastníctve bytov a nebytových priestorov v znení neskorších predpisov správu domu zabezpečuje „Bytové spoločenstvo domu 1372, Ul. A. Štefanku 6-8-10, J. Kráľa 33-35, Žiar nad Hronom“.
2. Kupujúci vyhlasuje, že bez výhrad pristupuje k Zmluve o spoločenstve, bližšie uvedenej v odseku 1. tohto článku.

**Článok VII.**

**Technický stav domu a bytu**

1. Predávajúci prehlasuje, že mu nie sú známe také vady a poškodenia bytu a jeho vybavenia, spoločných častí, spoločných zariadení domu, na ktoré by mal kupujúcich osobitne upozorniť.
2. Kupujúci prehlasuje, že pozná skutočný stav predmetu prevodu z ohliadky na mieste samom, jeho osobitné vlastnosti si nevymieňuje a v takom stave v akom sa nachádza, predmet prevodu tak ako stojí a leží, kupuje.

**Článok VIII.**

**Osobitné ustanovenia**

1. Predávajúci ručí za nespornosť a bezbremennosť predmetu prevodu, uvedeného v článku I. tejto zmluvy, okrem bremien a tiarch uvedených v odseku 2 tohto článku a týmto vyhlasuje, že jeho zmluvná voľnosť nakladať s predmetom prevodu nie je ničím obmedzená.

1. Kupujúci berie na vedomie existenciu záložného práva k bytu č. 33 – s. B podľa ustanovenia § 15 odsek 1 zákona č. 182/1993 Z. z. v prospech spoločenstva vlastníkov bytov a nebytových priestorov v dome na zabezpečenie pohľadávok vzniknutých z právnych úkonov týkajúcich sa domu, spoločných častí domu, spoločných zariadení domu a príslušenstva a na zabezpečenie pohľadávok vzniknutých z právnych úkonov týkajúcich sa bytu v dome, ktoré urobil vlastník bytu.
2. Zámer predaja Predmetu kúpy bol schválený Uznesením Mestského zastupiteľstva  
   v Žiari nad Hronom č. ........... /2025 zo dňa ......................... 2025.
3. Spôsob prevodu Predmetu kúpy formou Obchodnej verejnej súťaže bol schválený Uznesením Mestského zastupiteľstva v Žiari nad Hronom č. ............/2025 zo dňa ......................... 2025.
4. Podmienky obchodnej verejnej súťaže boli schválené Uznesením Mestského zastupiteľstva v Žiari nad Hronom č. .........../2025 a zo dňa ......................... 2025.

**Článok V.**

**Nadobudnutie vlastníctva**

1. Vlastnícke právo k Predmetu kúpy prechádza na kupujúceho vkladom vlastníckeho práva do katastra nehnuteľností, ktorý je vedený Okresným úradom Žiar nad Hronom, katastrálny odbor. Zmluvné strany vzali na vedomie, že právne účinky vkladu vznikajú na základe právoplatného rozhodnutia Okresného úradu Žiar nad Hronom, katastrálny odbor o jeho povolení.
2. Zmluvné strany sa dohodli, že **návrh na vklad vlastníckeho práva do katastra nehnuteľností podľa tejto zmluvy je oprávnený podať výlučne predávajúci.**

Kupujúci výslovne splnomocňuje predávajúceho k vyhotoveniu a podpísaniu návrhu na vklad vlastníckeho práva do katastra nehnuteľností podľa tejto zmluvy, na opravu chýb v písaní alebo počítaní alebo iných zrejmých nesprávnosti tejto zmluvy a na vykonanie zmien, dodatkov k tejto zmluve, pokiaľ to bude potrebné pre platnosť alebo účinnosť tejto zmluvy, a k zastupovaniu v konaní o povolenie vkladu vlastníckeho práva podľa tejto zmluvy, a to až do právoplatného skončenia veci.

Predávajúci plnomocenstvo v plnom rozsahu prijíma.

1. Zmluvné strany sa dohodli, že správny poplatok za návrh na začatie konania o povolení vkladu práva k nehnuteľnosti do katastra nehnuteľností vo výške **100,-€** ( slovom sto eur ) znáša v plnom rozsahu kupujúci. Kupujúci je povinný **do 7 dní odo dňa účinnosti tejto zmluvy** uhradiť náklady spojené s podaním návrhu na vklad bezhotovostným prevodom alebo vkladom peňažných prostriedkov na účet predávajúceho **IBAN SK 87 0200 0000 0000 1462 1422, vedeného vo VÚB, a.s., pobočka Žiar nad Hronom, variabilný symbol......................................**

Povinnosť zaplatenia je splnená pripísaním finančnej čiastky na účet predávajúceho.

1. Zmluvné strany sa dohodli, že časť nákladov spojených s vypracovaním Znaleckého posudku vo výške **100,-€** ( slovom sto eur ) uhradí predávajúcemu kupujúci .

Kupujúci je povinný **do 7 dní odo dňa účinnosti tejto zmluvy** uhradiť náklady spojené s vypracovaním znaleckého posudku bezhotovostným prevodom alebo vkladom peňažných prostriedkov **na účet predávajúceho IBAN SK 87 0200 0000 0000 1462 1422, vedeného vo VÚB, a.s., pobočka Žiar nad Hronom, variabilný symbol .......................................**

Povinnosť zaplatenia je splnená pripísaním finančnej čiastky na účet predávajúceho.

1. Zmluvné strany sa dohodli, že predávajúci podá návrh na vklad vlastníckeho práva k Predmetu kúpy do katastra nehnuteľností podľa tejto zmluvy do 7 pracovných dní odo dňa preukázateľného kumulatívneho splnenia všetkých úhrad podľa tejto zmluvy.

**Článok VI.**

**Záverečné ustanovenia**

1. Táto zmluva nadobúda platnosť dňom jej podpísania zmluvnými stranami. Zmluvné strany berú na vedomie, že od podpísania tejto zmluvy oboma zmluvnými stranami, sú viazané svojimi zmluvnými prejavmi.
2. Táto zmluva nadobúda platnosť dňom jej podpísania zmluvnými stranami.
3. Táto zmluva je povinne zverejňovanou zmluvou v zmysle § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v platnom znení. Zmluvné strany berú na vedomie a súhlasia, že táto zmluva vrátane všetkých jej súčastí a príloh bude zverejnená v Centrálnom registri zmlúv (ďalej len „register“). Register je verejný zoznam povinne zverejňovaných zmlúv, ktorý vedie Úrad vlády Slovenskej republiky v elektronickej podobe. Zverejnenie zmluvy v registri sa nepovažuje za porušenie ani za ohrozenie obchodného tajomstva. Zmluva je účinná dňom nasledujúcim po dni jej zverejnenia v registri.
4. Ak táto zmluva neustanovuje inak, všetky oznámenia vyplývajúce z tejto zmluvy, musia byť voči druhej zmluvnej strane uskutočnené písomne, a to doporučeným listom alebo osobne. Ak táto zmluva neustanovuje inak, písomnosti podľa tejto zmluvy sa doručujú na adresy zmluvných strán, uvedené v záhlaví tejto zmluvy alebo na takú inú adresu, ktorú daná zmluvná strana písomne oznámila druhej zmluvnej strane v súlade s týmto bodom zmluvy. Písomnosti sa považujú za doručené dňom ich prevzatia druhou zmluvnou stranou (príjemcom). Písomnosti sa považujú za doručené aj dňom odmietnutia prevzatia písomnosti alebo dňom vrátenia písomnosti odosielateľovi z dôvodu neprítomnosti adresáta alebo inak zmareného doručenia (napr. adresát neznámy, adresát si zásielku nevyzdvihol v odbernej lehote).
5. Zmluvné vzťahy neupravené touto zmluvou sa riadia príslušnými ustanoveniami Občianskeho zákonníka a iných príslušných právnych predpisov platných v Slovenskej republike.
6. Táto zmluva sa vyhotovuje v 6 rovnopisoch, z ktorých dva rovnopisy obdrží predávajúci, dva rovnopisy obdrží kupujúci, a dva rovnopisy budú pripojené k návrhu na vklad podaný na Okresný úrad Žiar nad Hronom, katastrálny odbor.
7. Kupujúci vyhlasuje, že sa oboznámil s Protikorupčnou doložkou, zverejnenou na webstránke mesta Žiar nad Hronom ([www.ziar.sk/protikorupcna-politika/](http://www.ziar.sk/protikorupcna-politika/)), jej obsahu v celom rozsahu porozumeli a zaväzujú sa dodržiavať všetky povinnosti z nej vyplývajúce počas celého obdobia trvania zmluvného vzťahu, ak z ustanovení Protikorupčnej doložky nevyplýva, že tieto povinnosti vzhľadom na svoju povahu majú trvať aj po ukončení zmluvného vzťahu.
8. Zmluvné strany vyhlasujú že zmluvu uzavreli na základe slobodnej vôle, zmluva nebola uzavretá v tiesni za nápadne nevýhodných podmienok, zmluvu si prečítali, jej obsahu porozumeli a na znak súhlasu ju podpisujú.
9. Neoddeliteľnú súčasť tejto zmluvy tvoria nasledovné prílohy:

* Uznesenie Mestského zastupiteľstva v Žiari nad Hronom č. ...................... zo dňa .....................

V Žiari nad Hronom, dňa ……….......... V Žiari nad Hronom, dňa.............................

Predávajúci: Kupujúci:

..................................………… ........................................................

Mgr. Peter Antal *Meno Priezvisko (FO)*

primátor *Meno Priezvisko, funkcia (PO)*

Mesto Žiar nad Hronom *Názov spoločnosti (PO)*